Nóg een aangekeer vir Normandien-plaasmoorde | Maroela Media
Nóg een aangekeer vir Normandien-plaasmoorde
'n Jaar nadat die egpaar Glen en Vida Rafferty op hul plaas in die Normandien-omgewing naby Newcastle in KwaZulu-Natal vermoor is, is 'n vierde verdagte in verband met hul moord aangekeer.
Volgens brig. Jay Naicker, polisiewoordvoerder, is Sibongiseni Emmanuel Madondo (33) op 9 Augustus deur beamptes vasgetrek. Hy is in die besit van 'n pistool en 32 rondes ammunisie gevind en het kort daarna in die Madadeni-landdroshof verskyn.
Hy was in polisieaanhouding en het Maandag weer in die Newcastle-landdroshof verskyn op aanklag van moord en die besit van 'n onwettige vuurwapen en ammunisie.
Maroela Media het vroeër berig dat Glen Rafferty (63) en sy vrou, Vida (60), in Augustus verlede jaar koelbloedig op hul plaas doodgeskiet is. Een van hul honde is ook tydens die aanval doodgeskiet.
Een beskuldigde, Sizwe Tell Zwane (33), het in Maart vanjaar skuld beken en is twee keer 25 jaar tronkstraf opgelê vir die egpaar se moord. Die vonnisse sal gelyklopend uitgedien word.
Madondo sal tot 30 Augustus in polisieaanhouding wees.
"Madondo sal dan saam met sy medebeskuldigdes, Siyabonga Macu (30) en Doctor Fikani Ngwenya (20) wat verlede jaar in hegtenis geneem is, in die hof verskyn."
Dié saak is tot volgende jaar Januarie uitgestel.
In die nuus Normandien-plaasmoord
Bejaarde egpaar glo deur familielid aangehou, beseer
Hierdie vonisse wat samelopend uitgedien word is 'n onding. Hierdie moordenaar behoort vir vyftig jaar in die tronk te sit.
Ag lekker. Die vonnisse word gelyklopend uitgedien, maw oor n paar jaar is hy uit en hy moor weer.
In 'n bietjie meer as agt jaar is hy op vir parool , twee mense het hulle lewe verloor , wat gaan gebeur ? Vir 8 jaar gaan hy le en dink aan sy volgende moord , terwyl die belasting betaler hom voed , hy voel hy het te lank gesit (in die tronk) en gaan revence neem , die lewe was sekerlik nie te sleg in die tronk nie , kry kos ,slaap plek ens , so nodeloos om te se nog 8 jaar gaan maklik wees , net hierdie keer gaan hy meer moor want maak nie saak… Lees meer »
Hulle moor darem maklik! Het nooit geleer: "Jy mag nie doodslaan nie." Hoeveel mense moet nog in hierdie land vermoor word? Tyd dat die galg terugkom, maar of dit moordenaars enigsins sal afskrik is 'n goeie vraag. Hulle het eintlik geen aanspraak op lewe as hulle 'n lewe geneem het nie. Intussen moet belastingbetalers opdok vir hul "free boarding and lodging."!